title: Lorda
text: Iste articlo ye sobre una comuna occitana en o departamento francés d'Altos Pireneus; ta atros usos, se veiga Lorda (desambigación).
  
  Lorda (Lorda  en occitán; Lourdes en francés) ye una ciudat francesa, situata en o departamento d'Altos Pireneus. Ye o punto de pelegrinache mas important de Francia ta os catolicos, y un d'os prencipals en o mundo. Se troba en tierras occitanas, a piet d'os Pireneus, amanata a Aragón, dende o qual os accesos son fácils per a banda de Chaca u per Bielsa. A suya población ye de 15.254 habitants (2007) en una superficie de 37 km², con una densidat de población de 411 hab/km².
  
  Se conta que en febrero de 1858 a Virchen María apareixió debant d'una misacha de 14 anyos que se deciba Bernadette Soubirous en a remota Grota de Massabielle. A estatua d'a Virchen de Lorda s'erichió en ixe puesto en 1864. Luego a capiella se cambeó per una basilica de pelegrinache. Bernadette Soubirous dentró en o Monesterio de Nevers en 1866 y fue canonizata en 1933.
  
  Cada anyo, de marzo ta d'octubre, o Santuario de Nuestra Sinyora de Lorda ye centro de pelegrinaches en masa, venitas d'Europa y d'altros cabos d'o mundo. Se creye que l'augua d'a fuent d'a grota poseye propiedatz curativas. A Ilesia Catolica Romana en ha reconoixito oficialment 66 curacions miraglosas.
  
  O complexo relichioso abraca bellas ilesias, capiellas, viacrucis, y cientos d'hotels y botigas. Fueras d'o intrés relichioso, a ciudat conta con un castiello fortificato medieval.
  
  Lorda s'emplega tamién como antroponimo de muller.
  
  Enlaces externo 
   Portalada d'os sitios oficials de Lorda
   O sitio oficial d'os santuarios de Lorda
  
  Puntos de pelegrinación
  Ilesia Catolica
  Santuarios Marianos
  Localidaz d'os Altos Pireneus